**Tezat e masterit për diskutim publik të miratuara nga Departamenti i Pedagogjisë**

**Me: 09.10.2023**

**ABETARE ALIU-SADIKU**

**Titulli: Perceptimet e mësimdhënësve për shfrytëzimin e teknologjisë mësimore tek nxënësit me vështirësi në të nxënë**

**Komisioni:**

**Prof. Dr. Hatixhe Ismajli, mentore**

**Prof. Dr. Naser Zabeli, kryetar**

**Prof. Asoc. Kyvete Shatri, anëtare**

Vështirësitë në të nxënë kanë të bëjnë më nxënësit që kanë probleme në përvetësimin e aftësive elemantare shkollore si në lexim, shkrim dhe llogaritje. Shqyrtimi i literaturës na tregon rëndësinë e teknologjisë mësimore te nxënësit në përmirësimin e vështirësive në të nxënë, mjetet dhe aplikacione të ndryshme që mësuesit bashkë me prindërit mund t’i zbatojnë me nxënësit në klasë dhe shtëpi.

Metodat e përdorura në këtë hulumtim janë metoda sasiore dhe cilësore (e përzier). Qëllimi i këtij hulumtimi ishte shqyrtimi i përceptimeve të mësimdhënësve për shfrytëzimin e teknologjisë mësimore tek nxënësit me vështirësi në të nxënë. Në këtë hulumtim janë të përfshirë mësimdhënësit e ciklit të ulët të klasave 1-5 të Komunës së Ferizajt dhe drejtorë të shkollave fillore. Mostër e këtij hulumtimi janë 100 mësimdhënës në zonat urbane dhe rurale të cilët janë zgjedhur në mënyrë të rastësishme dhe 5 drejtorë të shkollës fillore të Komunës së Ferizajt. Instrumentet e hulumtimit janë pyetësori për mësimdhënës dhe intervista gjysmë e strukturuar me drejtorët e shkollave fillore. Të dhënat e pyetësorit janë analizuar përmes programit statistikor SPSS dhe të dhënat nga intervista përmes analizës analitike.

Rezultatet nga ky hulumtim treguan se mësimdhënësit e klasave 1-5 kanë përceptime pozitive për shfrytëzimin e teknologjisë mësimore për nxënësit me veshtirësi në të nxënë(disleksi, disgrafi dhe diskalkuli). Mësimdhënsit gjithashtu identifikuan disa mjete të përshtatshme teknologjike për punën në klasë me nxënësit me vështirësi në të nxënë si iPad, telefon, laptop. Drejtorët përkrahën ndikimin pozitiv të teknologjisë në klasë në përgjithësi, sidomos për nxënësit me vështirësi në të nxënë, mirëpo deklarojnë që shkollat që udhëheqin ata nuk kanë mjete të përshtatshme në sasi por as mjaftueshëm cilësore.

**Fjalët kyçe:** *disleksi, disgrafi, diskalkuli, mësimdhënësit, teknologji, vështirësi në të nxënë.*

**FORTESA ULAJ**

**Tema: Përceptimet e mësimdhënësve për përfshirjen e prindërve në shkollë me qëllim të përmirësimit të sjelljeve të papërshtatshme të nxënësve**

**Komisioni:**

**Dr.sc.Vlora Sylaj, prof.asoc. - mentore**

**Dr.sc.Ardita Devolli, prof.asoc. - kryetare**

**Dr.sc.Albulena Metaj Maculaj, prof.asoc.- anëtare**

**ABSTRAKTI**

Një nga problemet më të përhapura në arsim kohëve të fundit janë sjelljet e papërshtatshme të nxënësve në shkollë. Inkurajimi, ndihma dhe përkrahja e prindërve për angazhimet shkollore si dhe përfshirja e tyre përbën bazën themelore për edukimin e fëmijëve. Përmes këtij punimi ne synojmë të eksplorojmë përceptimet e mësimdhënësve rreth ndikimit të prindërve në shkollë në drejtim të përmirësimit të sjelljeve të papërshtatshme të nxënësve. Gjithashtu duam të kuptojmë cilat janë strategjitë/metodat ose praktikat e mira që mund të përdoren në zhvillimin e sjelljes së mirë të nxënësve në shkollë. Si pyetje kryesore në këtë hulumtim është se cili eshte përceptimi i mësimdhënësve mbi përfshirjen e prindërve në shkollë në drejtim të përmirësimit të sjelljeve të papërshtatshme të nxënësve. Në aspektin metodologjik, studimi do të realizohet duke u mbështetur në të dhënat e mbledhura përmes pyetësorit për mësimdhënës, i aplikuar në kampionin e zgjedhur. Hulumtimi është i natyrës sasiore. Populacion i hulumtimit janë mësimdhënësit e nivelit fillor nga komuna e Prishtinës, ndërsa mënyra e zgjedhjes së kampionit është me probabilitet. Studimi ka si instrument kryesor pyetësorin për mësimdhënës. Nga ky kampion pastaj është përzgjedhur mostra e hulumtimit e cila përbëhet nga 120 mësimdhënës. Pra, si përfundim nga ky hulumtim pritet të arrijmë në konkluzion rreth ndikimit që kanë prindërit në përmirësimin e sjelljeve të papërshtatshme të nxënësve në shkollë.

**Fjalët kyçe**: bashkëpunim, mësimdhënës, prindër, pjesëmarrje, sjellje

**LINDITA KRASNIQI**

**Tema: Strategjitë e punës edukativo-arsimore me nxënës me nevoja të veçanta në klasat e regullta të shkollës fillore**

**Komisioni:**

**Dr.sc.Vlora Sylaj, prof.asoc. - mentore**

**Dr.sc.Januz Dervodeli, prof.asoc. - kryetar**

**Dr.sc.Teuta Danuza, prof.asoc.- anëtare**

**ABSTRAKTI**

Duke u bazuar në faktin se zbatimi i strategjive të punës edukativo – arsimore me nxënës me nevoja të veçanta në klasat e rregullta të shkollës fillore është shumë e rëndësishme për këtë kategori të nxënësve të cilët kanë nevoja të veçanta dhe mund të ndikojnë pozitivisht në arritjet akademike të tyre. Fëmijët me nevoja të veçanta kanë karakteristika të ndryshme personale në sjellje, interesa e qëndrimin ndaj mësimit, sikurse dhe çdo grup tjetër i nxënësve në shkollë. Ky studim ka për qëllim të identifikoj strategjitë e punës edukativo – arsimore me nxënës me nevoja të veçanta duke u munduar të gjejmë se cilat strategji janë më të favorshme dhe iu përshtaten këtyre nxënësve në të nxënit e tyre. Qëllimi i hulumtimit është gjetja e mënyrave, strategjive dhe aktiviteteve të ndryshme të cilat do të ndikojnë pozitivisht te nxënësit në arritjet akademike të tyre. Metodologjia e këtij punimi është hulumtim shkencor dhe ka për qëllim identifikimin e strategjive të punës edukativo - arsimore të mësimdhënësve në procesin e mësimdhënies të nxënësve me nevoja të veçanta në klasat e rregullta. Për mbledhjen e të dhënave janë shfrytëzuar disa teknika si: pyetësori me mësimdhënës, pyetësori me prindër Përdorimi i saktë i secilës strategji do të përmirësojë arritjet e nxënësve, lejon mësuesit të kenë një gamë më të gjerë të alternativave mësimore, të promovojnë të mësuarit e larmishëm për një gamë të gjerë të aftësive të nxënësve, dhe ndihmojnë në integrimin e nxënësve me nevoja të veçanta në klasën e arsimit të përgjithshëm Gjetjet tregojnë se strategjitë e mësimdhënies për t&#39;i bërë nxënësit me nevoja të veçanta të suksesshëm akademikisht janë: puna individuale me një nxënës, promovoni pjesëmarrja aktive dhe bashkëpunimi në mes të gjithëve nxënësve. Ajo që gjeta të vërtetë ishte se këto strategji mësimore janë të domosdoshme për të pasur një klasë gjithëpërfshirëse të suksesshme dhe mund të përdoren varësisht nga rrethanat dhe temat që shtjellohen.

**Fjalët kyçe:** Strategjitë e punës edukativo - arsimore, vështirësi në lexim, shkrim, në komunikim, klasat e rregullta.

**MRIKA KLLOKOQI**

**Tema: Integrimi në qëndrimet për mjedisin jetësor të shprehur përmes vizatimit nga nxënësit e klasave 3-5”**

**Komisioni:**

**Prof.Asoc. Dr. Zeqir Veselaj- kryetar**

**Prof.Ass.Dr. Vjollca Ahmedi- anetar**

**Prof.Asoc.Dr. Ilir Muharremi- mentor**

**ABSTRAKTI**

Fëmijët kanë mënyra të ndryshme të të shprehurit dhe secili nga vizatimet përmban informacione që lidhen me mjedisin dhe se nga këto vizatime i ndihmojë nxënësit në marrjen e informatave të reja mbi mjedisin, por edhe aftësive kreative si dhe nxitjen e komunikimit. Duke pas parasysh që vizatimi, gjegjësisht, arti figurativ, mund të ndihmojë në zhvillimin e fëmijëves në mënyrëa të ndryshme, duke i bërë ata të vetëddijshëm për botën që na rrethon, duke shprehur veten e tyre si krijues, pa asnjë pengesë dhe duke i përgatitur ata për të ardhmen. Një nga parimet kryesorë të Kornizës Kurrikulare të Kosovës është mësimdhënia e integruar, që nënkupton, integrimin e përmbajtjeve kurrikulare me njëra tjetrën. Objektiv i këtij hulumtimi është të studiohet shkalla dhe niveli i integrimit të koncepteve themelore nga fusha kurrikulare. Shoqëria dhe mjedisi me fushën kurrikulare Artet. Qëllimi i këtij studimi ishte që të identifikohen të gjitha ato të dhëna, të cilat i ndihmojnë nxënësit të fitojnë njohuri të reja që lidhen me mjedisin jetësor, se si i integrojnë qëndrimet mjedisore nga aspekti pedagogjik fëmijët e ciklit fillor të klasave 3-5, atë përmes formave të artit, konkretisht vizatimit/ilustrimit. Hipoteza e hulumtimit është se fëmijët janë të prirur të shohin më shumë anën negative të mjedisit se sa anën pozitive të tij dhe më shumë, mjedisin si do të dëshironin të ishte, se sa si është në realitet. Metoda e hulumtimit është qasje e përzier sasiore përmes përpunimit të të dhënave të dorës së parë. Si instrument për pjesën sasiore të hulumtimit janë përdorur vizatimet e nxënësve mbi temën e mjedisit. Më pas është zgjedhur një fokus grup që përmes intervistave të shkurta, të pa strukturuara, ata kanë eleborojnë mesazhet nga vizatimet. Mostra e hulumtimit është përberë prej 30 nxënësve të zgjedhur qëllimisht nga ata që kanë më shumë talent me vizatimin. Bazuar në gjetjet e këtij hulumtimi, fëmijët kanë aftësi të shohin dhe shprehin përmes vizatimit në mënyrë reale qëndrimet e tyre për mjedisin ku jetojnë.

***Fjalët kyçe:*** *vizatim, mjedis, qëndrime, ndotje, pedagogji, kurrikulë.*

**VLORA SHTANAJ**

**Tema: Roli i këshilltarëve të karrierës në edukimin dhe orientimin profesional të nxënësve**

**Komisioni vlerësues:**

**Mentor: Prof. Asoc. Dr. Sylejman Berisha**

**Kryetare: Dr. Sc Arlinda Beka**

**Anëtar: Dr. Sc Florent Bunjaku**

**ABSTRAKTI**

Orientimi në karrierë/profesion nënkupton fillimisht të mësuarit (edukimin) për karrierë; parapërgatitjet për përzgjedhjen e profesionit të ardhshëm; arsimimin dhe krijimin e përvojave përgjatë fazave të ndryshme në jetë, dhe jo vetëm.

Ky studim, ka trajtuar rolin e këshilltarëve për karrierë në edukimin dhe orientim profesional; prezencën dhe mungesën e tyre brenda hapësirave të shkollave të mesme të larta profesionale dhe të përgjithshme në vendin tonë - me theks të veçantë në dy komuna, në Prishtinë dhe në Gjakovë. Duke qenë të informuar që vetëm në kryeqytet numri i shkollave të mesme të larta shkon gati deri në 15, automatikisht numri i shkollave në të dy komunat do të jetë konsiderueshëm i madh, ku rrjedhimisht mundësia për krahasim dhe analizë ka rezultuar kredibile.

Metodologjia e hulumtimit është realizuar me metodën mike (sasiore edhe cilësore), duke përdorur modelin konvergjent, ku të dhënat sasiore dhe cilësore janë mbledhur dhe analizuar ndaras, dhe më pas janë bashkuar përgjatë nxjerrjes së rezultateve përfundimtare. Mostra e hulumtimit është ndarë në tri resurse: nxënësit maturantë të klasëve të dymbëdhjeta (të cilët janë anketuar përmes pyetësorit të vecantë), drejtorët dhe këshilltarët e karrierës/mësimdhënësit e shkollave të mesme të larta profesionale (të cilët janë intervistuar), dhe përdorimi i dokumenteve zyrtare dhe arsimore.

Rezultatatet e këtij studimi, shfaqin një realitet jo të kënaqshëm mbi gjendjen aktuale të shkollave të mesme të larta nëpër këto dy komuna sa i përket orientimit profesional të nxënësve; numrin jo të madh të këshilltarëve të përgatitur për karrierë, rolin e tyre si faktor kyç si dhe sfidat e nxënësve maturantë si rrjedhojë e mungesës së tyre.

Gjithashtu është vënë në pah edhe roli i mësimdhënësve/kujdestarëve të klasës, të cilët trajtojnë qështjen e orientimit profesional në orët e tyre mësimore, si rezultat i mungesës së këshilltarëve për karrierë si dhe këshillimit profesional.

Fjalët kyçe*:* ***Edukim, këshillim, karrierë, orientim profesional, përzgjedhje***

**FLERIME AZEMI**

**Tema: Aftësitë digjitale në të nxënit e suksesshëm të nxënësve të shkollave profesionale**

**Komisioni:**

**Prof. Ass.Dr. Sylejman Berisha - mentor**

**Prof. Dr. Hatixhe Ismajli – kryetare**

**Prof. Dr. Krenare Nuci – anëtare**

**ABSTRAKTI**

Aftësitë digjitale përfshijnë të kuptuarit e informacionit dhe të dhënave, komunikimin dhe bashkëpunimin, të kuptuarit e medias, krijimin e përmbajtjes digjitale, sigurinë në internet, si dhe zgjidhjen e problemeve dhe të menduarit kritik dhe krijues. Kompetenca digjitale është aftësi për shfrytëzimin dhe përdorimin e përgjegjshëm të teknologjisë digjitale me qëllim të të nxënit, aftësimit për punë dhe të mësuarit gjatë gjithë jetës. Andaj, zhvillimi i kompetencës digjitale tek të gjithë nxënësit është shumë i rëndësishëm dhe i domosdoshëm, ku përgjegjësinë kryesore e bartin sistemi i arsimit dhe institucionet arsimore të të gjitha niveleve.

Ky punim ~~synon~~ të hulumtoj nivelin e aftësive digjitale të nxënësve për nxënie të sukseshme dhe nëse ekziston një lidhje midis nivelit të aftësive digjitale të nxënësve dhe arritjeve të tyre akademike. Hulumtimi ka adresuar pyetjet në atë formë, për të pa se si aftësitë digjitale ndikojnë në performancën arsimore të nxënësve në ambientet e arsimit profesional, duke përfshirë aspekte të ndryshme të njohurive si: aftësi bazike kompjuterike, përdorimi i literaturës digjitale, përdorimi i internetit, komunikimi digjital, krijimi i përmbajtjes digjitale, programimi dhe njohja sigurisë dhe etikës në internet.

Hulumtimi është zhvilluar në Komunën e Prishtinës, përkatësisht në dy shkolla profesionale. Subjekt hulumtimi janë 150 nxënësit e klasave të dhjeta dhe njëmbëdhjeta të dy shkollave dhe 12 mësimdhënësit e lëndëve profesionale.

Në hulumtim kemi përdorur metodën sasiore dhe cilësore, ku përpos pjesës teorike dhe praktike nga studime të ndryshme vendore dhe ndërkombëtare, kemi bërë anketim me nxënës në dy shkolla profesionale të Prishtinës, si dhe intervista të gjysmë strukturuara me mësimdhënës të këtyre shkollave.

Rezultatet e hulumtimit na ofrojnë të dhëna mbi dallimet në mes suksesit të nxënësve që kanë nivele të ndryshme të aftësive dhe shkathtësive digjitale, si dhe perceptimet e nxënësve për ndikimin e njohurive dhe aftësive digjitale në suksesin e tyre, përgatitjen për karrierë dhe tregun e punës.

**Fjalët kyçe:** aftësi digjitale, të nxënit, sukses, nxënësit, shkollat profesionale.

**ALLTANE TËRSHNJAKU**

**Tema: “Bashkëpunimi shkollë, familje në funksion të orientimit profesional të nxënësve të klasave të 9-ta”**

**Komisioni**

**Prof. Asoc. Dr. Arlinda Beka-Mentore**

**Prof. Ass. Dr. Rozafa Ferizi-Shala-Kryetare**

**Prof. Ass. Dr. Ganimete Kulinxha-Anetare**

**ABSTRAKT**

Edukimi është një element shumë i rëndësishëm për shoqërinë dhe për mjedisin në të cilin jetojmë. Një ndër format ku fitojmë edukimin është në shkolla. Shkolla si institucion na ofron një mjedis që bashkon prindërit, nxënësit, mësimdhënësit dhe drejtorët. Një bashkëpunim i mirëfillët mes tyre ndikon në prodhimin e rezultateve pozitive, si tek nxënësit ashtu edhe për institucionin shkollor. Bashkëpunimi shkollë dhe familje kanë një rol shumë të rëndësishëm tek nxënësit për marrjen e vendimeve të rëndësishme, e sidomos për orientimin profesional që është shumë i nevojshëm tek nxënësit e klasave të 9-ta. Është shumë e rëndësishme që nxënësit e klasave të 9-ta që gjejnë përkrahjen dhe të marrin këshillanga shkolla dhe familja se çfarë orientimi profesional është i duhuri për ta, duke u bazuar nga niveli që posedojnë nxënësit për zotërimin e atij orientimi profesional dhe nga njohuritë që ofrojnë familja për pëlqimet e fëmijëve të tyre. Për ta kuptuar nga afër këtë problematik dhe për gjendjen si qëndron kjo në tek nxënësit e klasave të 9-ta të Komunës së Dragashit. Ky hulumtim ka për qëllim të pasqyrojë rolin e bashkëpunimit shkollë-familje në funksion të orientimit profesional tek nxësnësit e klasave të 9-ta, pra sa mundet të ndikojë dhe në çfarë niveli mund të ndikojë ky bashkëpunim shkollë-familje.

Ky hulumtimi bazohet në metodologjinë kuantitative dhe kualitative. Për mbledhjen e të dhënave kualitative është përdorur intervista dhe për mbledhjen e të dhënave kuantitative është përdorur pyetësori pyetësori. Popullacionin e këtij hulumtimi e përbëjnë: mësimdhënësit, nxënësit, prindërit dhe drejtorët e shkollave, ndërsa mostra do të merret nështatë shkolla të mesme të ulëta të Komunës sëDragashit.Analizimin e të dhënave kuantitative është përpunuar përmes programit SPSS,ndërsa rezultatet e përfituarajanë paraqitur në formë tabelare dhe të grafikoneve.Hipoteza e paraparë për këtë hulumtim është: “Ekziston ndërlidhje pozitive mes bashkëpunimit shkollë-familje në funksion të orientimit proefesional të nxësnësit e klasave të 9-ta në Komunën e Dragashit”.

***Fjalët kyçe:*** *Shkolla, prindërit, bashkëpunimi, nxënësit, orientimi profesional*

**ARBENITA ASLLANI**

**Tema: “Zbatimi i qasjeve teorike të lojës në institucione parashkollore në Kosovë”**

**Komisioni**

**Prof. Asoc. Dr. Arlinda Beka-Mentore**

**Prof. Ass. Dr. Rozafa Ferizi-Shala -Kryetare**

**Prof. Ass. Dr. Albulena Metaj-Anetare**

**Abstrakt**

Qëllimi i këtij hulumtimi është të vë në pah format e zbatimit të qasjeve teorike të lojës në aspektin praktik në IP në Kosovë. Përmbushja e qëllimeve edukative me fëmijët arrihet përmes synimeve të veçanta, që do të thotë edukimi i fëmijëve nuk pritet të bëhet përmes aktiviteteve tëpërgjithshme të përditshme, por përmes formave konkrete të lojërave të bazuara në planifikimin e njësive nga edukatorët.

Metodologjia e hulumtimit është mikse e cila përmes instrumenteve siguron një pasqyrë të

organizimit të lojërave në institucione parashkollore në vendin tonë. Hulumtimi do të realizohet ne qytetin e Prishtinës ku pjesëmarrës do të jenë N=9 edukatorë të cilët punojnë në Institucione parashkollore shtetërore, private dhe me bazë në komunitet. Për mbledhjen e të dhënave do të përdoren intervistat dhe vëzhgimi të cilat do të mbulojnë pyetjet e

hulumtimit duke filluar nga rëndësia e lojërave e deri tek zbatimi i qasjeve teroike të tyre si pjesë kyçe e angazhimit ditor. Analiza e të dhënave do të bëhet në bazë të transkriptimit, kodimit të të dhënave, të dhëna këto të cilat do t’i japin një kahje ndërgjegjësimi të angazhuarve profesional në edukim parashkollor mbi zbatimin e lojës si strategji drejt zhvillimit holistikë të fëmijëve. Rezultat e studimit do të vënë në pah format e zbatimit të qasjeve teorike të lojës në Institucione parashkollore në Kosovë. Kjo pritet të përcillet përmes vëzhgimit të nxënit të bazuar në lojë, duke mos lënë anash qasjet teorike të mbështetura nga teoricientë të ndryshëm në harmoni me shqyrtimin e literaturës. Nga ana tjetër do të vërehet modeli i punës së edukatorëve kjo si mundësi e arritjes së qëllimeve edukative të të nxënit përmes lojës. Angazhimi i fëmijëve në lojë dhe struktura e tyre është pjesa përmbledhëse e rezultateve.

***Fjalët kyçe****: Lojë, strategji e edukimit në EHF, edukim i hershëm, Institucione parashkollore,*

*qasje teorike.*

**DIELLA PULAJ**

**Tema: “Ndërlidhja në mes të përgatitjes parashërbimit dhe vetë-efikasitetit në punë/ efikasitetin tek mësimdhënësit e shkollave fillore”**

**Komisioni:**

**Prof. Asoc. Dr. Arlinda Beka-Mentore**

**Prof. Ass. Dr. Blerta Perolli-Shehu -Kryetare**

**Prof. Ass. Dr. Rozafa Ferizi-Shala-Anetare**

**ABSTRAKT**

Qëllimi i këtij hulumtimi ishte të vlerësojë përgatitjen profesionale parashërbimit të mësimdhënësve, bazuar në qëndrimet e të diplomuarve të fakultetit të edukimit, të cilët aktualisht ushtrojnë mësimdhënien në shkolla të ndryshme të Kosovës. Punimi gjithashtu, synoi të zbulojë se a ekzistojnë dallime në këto pikëpamje bazuar në të dhënat demografike si dhe të kuptojë se si ndikojnë qëndrimet mbi përgatitjen e parashërbimit në vetë-efikasitetin e mësimdhënësve. Dizajni i hulumtimit ishte kuantitativ (sasior) dhe kishte karakter përshkrues. Për grumbullimin e të dhënave të mjaftueshme për hulumtimin e problemit përdorëm teknikën e anketimit me instrumentin e saj, pyetësorin për mësimdhënës, të përkthyer dhe përshtatur në gjuhën shqipe. Mostrën e këtij hulumtimi e përbënin 304 ish-studentë të diplomuar nga viti 2016 e tutje nga fakultetet e edukimit të Universitetit të Prishtinës, Prizrenit dhe Gjakovës, të cilët aktualisht janë mësimdhënës në shkolla fillore. Përmes SPSS-it nxorëm statistikat përshkruese, kontrolluam besueshmërinë dhe vlefshmërinë e pyetësorit dhe bëmë analizat e nevojshme, duke mos lënë anash edhe paraqitjet grafike të punuara në programin AMOS 23. Nga analizat e bëra kuptojmë se mësimdhënësit konsiderojnë se përgatitja e tyre është shumë e kënaqshme dhe se ajo dallon sipas fakultetit ku kanë diplomuar, sipas vitit të diplomimit si dhe sipas kualifikimit. Poashtu, u vërejt se përgatitja profesionale kishte një ndikim pozitiv në vetë-efikasitetin e mësimdhënësve. Procesi i mbledhjes së të dhënave mori më shumë kohë se që ishte e paraparë, për shkak të numrit të kufizuar të mësimdhënësve të punësuar në vitet e fundit. Poashtu, mungesa e studimeve të mëparshme kërkimore në vendin tonë mbi këtë temë pamundësoi krahasimin e hulumtimit tim me literaturën vendore.

***Fjalët kyçe:*** *mësimdhënësit, përgatitja parashërbimit, vetë-efikasiteti*

**ARDOLINA GASHI**

**Tema: “Roli i drejtorit në zhvillimin profesional të edukatoreve”**

**Komisioni:**

**Prof. Asoc. Dr. Arlinda Beka-Mentore**

**Prof. Asoc. Dr. Majlinda Gjelaj -Kryetare**

**Prof. Ass. Dr. Ganimete Kulinxha –Anëtare**

**ABSTRAKT**

Rritja e cilësisë së edukimit në fëmijërinë e hershme është aktualisht një objektiv qendror për shumë vende, ngjajshëm edhe për vendin tonë. Ekziston një marrëveshje e gjerë se ofrimi i mundësive për zhvillim profesional (Professional Development-PD) për edukatorë të shtënjë nga përbërësit kryesorë për arritjen e një qëllimi të tillë.

Ky studim shqyrton rolin e drejtorit në zhvillimin profesional të edukatoreve ku, siç e dimë ata/o kanë ndikim të drejtpërdrejtë në përvojat që fëmijët i arrijnë, gjatë periudhës që janë në Institucionet parashkollore. Nisur nga ky fakt, roli i drejtorit ndikon në zhvillimin profesional të edukatoreve, e cila pastaj reflektohet në edukimin holistik të fëmijëve. Kjo arrihet duke strukturuar kushtet që mbështesin edukatoret, efektivitetin dhe vendimet në lidhje me punësimin, mbikëqyrjen, zhvillimin profesional dhe vlerësimin e përformancës që të gjitha ndikojnë në trajektoren e programit në arritjen e përsosmërisë.

Në dritën e kontekstit aktual të politikave, edukatorëve të fëmijërisë së hershme u kërkohet të kenë një kuptim kompleks të zhvillimit të fëmijëve dhe çështjeve të arsimit të hershëm që të ofrojnë përvoja të pasura edukative kuptimplote për të gjithë fëmijët dhe familjet në kujdesin e tyre. Përgjegjësia për rezultatet është e lartë dhe burimet për mbështetje profesionale janë të kufizuara. Në këtë punim, ne do të ofrojmë të dhëna kërkimore të lidhura me proceset që qëndrojnë në themel të zhvillimit profesional, duke përfshirë rolin e drejtorit të institucionit parashkollor në praktikat e zhvillimit profesional të stafit profesional, respektivisht edukatoreve. Ky punim synon të sjellë të dhëna të cilat e paraqesin nivelin që udhëheqësit e IP kanë, në zhvillimin professional të edukatoreve dhe ndikimi i tyre nën gritjen e performances profesionale të punës së tyre me fëmijët. Janë intervistuar edukatoret dhe udhëheqëset e IP-ve, për të marrë informacione nga perspektiva të ndryshme. Të dhënat e këtij hulumtimi do të shërbejnë për të nxjerrë të dhëna konkrete dhe përmes rekomandimeve synohet të ngris nivelin e bashkëpunimit mes udhëheqesve dhe edukatoreve, në ngritjen e cilësisë së punës në IP. Ky hulumtim është realizuar përmes metodës cilësore.

***Fjalët kyçe:****Drejtori/esha, zhvillimi profesional, roli, edukatoret.*

**EDONJETA BYTYQI**

**Tema: SFIDAT E NXËNËSVE ME DËMTIME FIZIKE NË SISTEMIN ARSIMOR**

**Komisioni:**

**Prof. Dr. Naser Zabeli;**

**Prof.Asoc. Dr. Ardita Devolli;**

**Prof.ass.dr.** **Qazim Elshani**

**ABSTRAKT**

Një shoqëri gjithëpërfshirëse mbron të drejtën e veçantisë së secilit, qenia njerëzore nuk është kopje e një modeli unik dhe norma e shoqërisë gjithëpërfshirëse është diversiteti. Shoqëria gjithëpërfshirëse e ndryshon funksionimin e saj dhe bëhet fleksibël për të ofruar në atë “të tërën” e përbashkët, parimisht një vend për secilin. Procesi i kalimit të shkollave në gjithëpërfshirje të plotë është një proces i cili nuk mund të arrihet brenda një kohe të shkurtër pasi kjo kërkon ndryshimin e vazhdueshëm të sistemit arsimor, të shkollës dhe të mësimdhënësit.

Qëllimi i këtij hulumtimi është që të analizohet dhe të vihet në pah se nxënësit me dëmtime fizike nuk ndryshojnë në aspektin intelektual nga nxënësit e tjerë në një klasë dhe të hulumtohen vështirësitë që nxënësit dëmtime fizike hasin gjatë procesit arsimor dhe rolin e mësimdhënësit në krijimin e një klase gjithëpërfshirëse dhe në zbatimin e veçorive të një klase gjithëpërfshirëse si dhe rolin e prindërve në këtë proces. Andaj, edhe për rritjen personale dhe zhvillimin e fëmijëve me nevoja të veçanta, është e rëndësishme që të gjithë ata të marrin edukimin e duhur. Rastet e aftësisë së kufizuar përfshijnë aftësi të kufizuar mendore, fizike, zhvillimore ose emocionale.

Gjetjet e hulumtimit tregojnë se sfidat kryesore që sistemi arsimor në Kosovë përballet në përfshirjen e plotë të nxënësve me dëmtime fizike janë mungesa e resurseve financiare, trajnime të vazhdueshme për mësimdhënësit, veçanërisht për ata që punojnë me nxënësit me nevoja të veçanta, dhe sfida në përcaktimin e metodave të duhura të mësimdhënies për këtë kategori nxënësish.

**Fjalët kyçe**: *Arsimimi gjithëpërfshirës, fëmijë me nevoja të veçanta, aftësi të kufizuar fizike*

**LIRIDONË UKAJ**

**Tem: Rëndësia e përgatitjes profesionale të mësimdhënësve për mbështetjen e nxënësve me nevoja të veçanta gjatë procesit mësimor**

**Komisioni:**

**Prof. Dr. Naser Zabeli;**

**Prof. Ass. Dr. Ardita Devolli;**

**Prof.Asoc. Dr. Arlinda Beka.**

**ABSTRAKT**

Qellim i këtij hulumtimi ishte të kuptojmë se sa është e rëndësishme përgatitje profesionale e mësimdhënësve për ti mbështetur nxënësit më nevoja të veçanta gjatë procesit mësimor. Pyetja kryesore e këtij hulumtimi ishte: Sa është e rëndësishme përgatitja profesionale e mësimdhënësve për ti mbështetur nxënësit më nevoja të veçanta gjatë procesit mësimor kjo pyetje është konkretizuar tutje më pyetje te tjera të cilat kane kontribuar në marrjen e përgjigjeve të nevojshëm në lidhje me temën.Ky hulumtim kishte qasje sasiore.

Mostrën e këtij studimi e përbëjnë 238 mësimdhënës të shkollave fillore të mesme të ulëta të Komunës së Deçanit. Në ketë hulumtim kam realizuar pyetësor më mësimdhënës, pyetësorët kane përmbajtur pyetje të natyrës sasiore. Pyetësorët janë hartuar duke përshtatur pyetjet e pyetësorit me qëllimin e hulumtimit nga artikujt e ndryshëm shkencor. Përzgjedhja e mësimdhënësve për hulumtim ka qene e rastësishme, ndërsa përzgjedhja e shkollave ka qene e qëllimshme. Për analizimin e të dhënave është përdorur metoda statistikorë, ku si fillim është bere kodimi i te dhënave e pastaj te dhënat janë analizuar dhe është bere përshkrimi i tyre, pastaj është bere edhe analiza korrelacionale ne mes te disa variabrave te pyetësorit

Përmes këtij hulumtimi kuptojmë qarte se sa e rëndësishme është përgatitja profesionalë e mësimdhënësve për ti mbështetur nxënësit më nevoja të veçanta gjatë procesit mësimor, sa e ndjejnë veten të përgatitur profesionalisht mësimdhënësit për ti mbështetur nxënësit më nevoja të veçanta, sa sfiduese është për mësimdhënësit puna me nxënësit me nevoja te veçanta , sa i rëndësishëm është bashkëpunimi i mësimdhënësve më ekipet profesional të shkollës në mbështetje të nxënësve më nevoja të veçanta.

Fjalët kyçe: *Përgatitja profesionale, mësimdhënës, nxënës, bashkëpunimi, mbështetje*

**LULE UKAJ**

**Tema: Qëndrimet e mësimdhënësve për cilësinë e zbatimit të modifikimit të sjelljes të papërshtatshme të nxënësve në klasë**

**Komisioni:**

**Prof. Dr. Naser Zabeli;**

**Prof. Asoc. Dr. Vlora Sylaj;**

**Prof.Asoc. Arlinda Beka.**

**ABSTRAKTI**

Qëllimi i këtij hulumtimi ishte të kuptojmë rendësin e përfshirjes së prindërve në realizimin e detyrave të shtëpisë te nxënësit e shkollës fillore në shkallën e parë të kurrikulës. Pyetja kryesore e hulumtimit ishte : Cila është rëndësia e përfshirjes së prindërve në realizimin e detyrave të shtëpisë te nxënësit e shkollës fillore në shkallën e parë të kurrikules, kjo pyetje është konkretizuar tutje më pyetje te tjera, përmes të cilave janë marre përgjigjet e nevojshme në lidhje me temën.

Ky hulumtim ka qasje mikëse, hulumtimi është realizuar duke kombinuar metodat sasiore me ato cilësore për mbledhjen dhe analizën e të dhënave. Popullatë e këtij studimi ishin edukatoret dhe mësimdhënësit e klasave 1, 2 të shkollave fillore në Komunën e Deçanit dhe prindërit.

Mbledhja e të dhënave për hulumtim ka rendësi të madhe, pasi që përmes atyre të dhënave marrim informacione më rendësi për temën, në ketë hulumtim për mbledhjen e të dhënave janë realizuar pyetësor më 111 pjesëmarrës, dhe 10 intervista më prindër.

Duke e pas parasysh temën e hulumtimit dhe pyetjet e hulumtimit për analizimin e të dhënave në ketë hulumtim për të dhënat sasiore kam përdorur SPSS, te dhënat u eksploruar përmes analizës përshkruese dhe pastaj është gjetur korrelacioni ne mes te variabileve, ndërsa për analizën e të dhënave cilësore kam përdorur analizën tematike.

Hulumtimi tregon rëndësinë e përfshirjes së prindërve në realizimin e detyrave të shtëpisë te nxënësit e shkollës fillore, sa ndikon në suksesin e nxënësve përfshirja e prindërve në realizimin e detyrave të shtëpisë, çfarë rëndësie ka bashkëpunimi prindër-mësues në realizimin më sukses të detyrave të shtëpisë, rolin i prindërve për përkrahjen e fëmijëve ne procesin e te nxënit.

**Fjalët kryqe**: *Prindër, detyrat e shtëpisë, përfshirja, te nxënit, nxënësit etj.*

**VALERIJE KOLA**

**Tema: Roli i mësimdhënësit mentor në formësimin e identitetit profesional te studentët praktikantë**

**Komisioni:**

**Prof. Dr. Naser Zabeli;**

**Prof. Asoc. Dr. Majlinda Gjelaj;**

**Prof.Ass. Ganimete Kulinxha.**

**ABSTRAKT**

Formimi i identitetit profesional te studentët praktikantë paraqet një sfidë para vetës ku rol të veçantë në formësimin e tij luan mësimdhënësi mentor. Qëllimi i këtij studimi është të përqendrohet në rolin e mësimdhënësit mentor në formimin e identitetit profesional të studentëve praktikantë. Identiteti profesional është një koncept i rëndësishëm në zhvillimin e karrierës së individëve, kuptimi dhe formimi i tij kanë ndikim të thellë në të ardhmen e tyre profesionale.

Hulumtimi është realizuar me metodën cilësore (kualitative).Mostra e hulumtimit përbëhet nga 10 mësimdhënës mentor dhe 10 studentë praktikantë (të vitit të fundit të studimeve) të Universitet të Edukimit “Hasan Prishtina”. Instrumenti matës është intervista gjysmë e strukturuar, ku për analizën e të dhënave është përdorur metoda tematike për të identifikuar temat e përbashkëta dhe mënyrën se si mësimdhënësit mentor ndikojnë në formimin e identitetit profesional të studentëve praktikantë. Rezultatet e këtij studimi tregojnë se mësimdhënësit mentor kanë një rol të rëndësishëm në ndihmën e studentëve praktikantë në zhvillimin e identitetit profesional. Për më tepër, ndikimi i mësimdhënësve mentorë në identitetin profesional të studentëve praktikantë varet nga aftësitë e tyre në komunikim dhe ndërveprim me studentët, si dhe nga struktura e programit mentorues.

Përfundimet kryesore të këtij studimi përfshijnë rekomandime për përmirësimin e programit mentorues dhe për zhvillimin e aftësive të mësimdhënësit mentor në komunikim dhe ndërveprim me studentët praktikantë.

Fjalët kyçe: mësimdhënës mentor, student praktikantë, identiteti profesional

**VALONA HASANI**

**Tema: PËRFAQËSIMI I PËRMBAJTJEVE ME KONCEPT ARSIMOR NË TELEVIZIONET E KOSOVËS**

**Komisioni:**

**Prof. Dr. Naser Zabeli;**

**Prof.Asoc. Dr. Arlinda Beka;**

**Prof.ass.dr. Ganimete Kulinxha*.***

**ABSTRAKT**

Televizioni siç po e kryen të njëjtin funksion thuajse edhe radiot e rrjete sociale po ndikojnë në jetën e njeriut, pasi që shumicën e kohës jo vetëm të rriturit por edhe fëmijët po e shfrytëzojnë kohën duke marrë informacione ndonjëherë jetike, e herëve të tjera edhe të panevojshme dhe të bezdisshme. Informacionet që po na japin të gjitha këto mjete të komunikimit, sidomos televizionet janë përgjithësisht politike. Po ashtu edhe emisionet argëtuese apo show televizive e zënë një vend mjaft të madh në hapësirat mediale. Televizioni si mjet komunikimi, ku përmes kanaleve arrin të përçoj mesazhe dhe informacione të ndryshme ka mungese të emisioneve të mirëfillta dhe përmbajtjesore.

Programet arsimore në televizionet e Kosovës janë të pakta, duke marrë parasysh që tashmë numërojmë një numër të konsiderueshëm të televizioneve në Kosovë. Duke u bazuar në një mungesë të tillë të programeve, qëllimi i këtij punimi është të hulumtohet se sa janë të përfshira emisionet me përmbajtje arsimore në televizionet e Kosovës. Andaj, ky studim ka për qëllim që të hulumtoj përfaqësimin e përmbajtjeve me koncept arsimor në televizionet e Kosovës

Synohet pra të analizohen skemat programore të televizioneve, të identifikohen dallimet midis televizioneve sa i përket programeve arsimore. Metoda e hulumtimit është cilësore dhe dizajni i hulumtimit është përshkruese.

Pjesëmarrës të këtij hulumtimi do të jenë 7 përfaqësues të televizioneve që realizojnë skemën programore, siç janë RTK, KTV, KLANKOSOVA, T7, RTV DUKAGJINI, TËVË1 dhe ATV. Si instrumente për mbledhjen e të dhënave do të shfrytëzohen intervista gjysmë të strukturuara, ku do të përpilohen disa pyetje dhe pyetjet e tjera do të vijnë gjatë përgjigjeve të intervistuesit. Të dhënat cilësore do të realizohen me analizë tematike. Rezultatet e fituara do të tregojnë se sa orë brenda 24 orëve iu kushtohet programeve me koncept arsimor, sa orë përgjatë një muaji u dedikohet emisioneve arsimore, do t’i identifikojmë dallimet midis televizioneve për hapësirën e dhënë ndaj emisioneve arsimore. Rezultatet e fituara nga hulumtimi presim të na ndihmojnë të shohim se sa përfaqësohen emisionet më përmbajtje arsimore në televizionet e Kosovës.

**Fjalët kyçe**: *Televizion, emisione arsimore, edukim, media dhe intervista*

**DAFINA BEHRAMI**

**Tema: Qëndrimet e mësimdhënësve për cilësinë e zbatimit të modifikimit të sjelljes të papërshtatshme të nxënësve në klasë**

**Komisioni:**

**Prof. Dr. Naser Zabeli;**

**Prof. As. Dr. Blerta Perolli Shehu;**

**Prof. Ass. Ardita Devolli.**

**ABSTRAKT**

Duke e pasur parasysh se metoda skineriane është një qasje në psikologji që përqendrohet në studimin e sjelljeve të individëve dhe mënyrën se si ato ndryshojnë dhe përsëriten nëpërmjet përdorimit të shpërblimeve dhe ndëshkimeve, kam realizuar hulumtimin tim duke u bazuar në qëndrimet e mësimdhënësve për cilësinë e zbatimit të modofikimit të sjelljeve të papërshtatshme të nxënësve në klasë. Përmes përdorimit të teorisë së biheviorizmit nga B.F. Skinner, hulumtimi propozon që sjellja e individëve është funksion i pasojave të saj dhe se motivimi dhe ndërmjetimi i përforcimeve pozitive janë mjetet më të efektshme për të modifikuar sjelljen. Në përgjithësi, hulumtimi i sjelljes në klasë është një fushë e rëndësishme në arsim që synon të përmirësojë cilësinë e mësimdhënies dhe të krijojë një mjedis më të përshtatshëm për të nxënit. Derisa, hulumtimi përdor teorinë e biheviorizmit si një nga mjetet për të kuptuar sjelljen dhe motivimin, ai gjithashtu hedh dritë mbi rëndësinë e komunikimit dhe mësimdhënies efikase në klasë për të adresuar dhe trajtuar problemet e sjelljes së papërshtatshme të nxënësve.

Qëllimi i hulumtimit ishte identifikimi i qëndrimeve të mësimdhënësve për cilësinë e zbatimit të modifikimit të sjelljes të papërshtatshme të nxënësve në klasë. Hulumtimi i takon tipit cilësor, ku përmes shqyrtimit të literaturës kam paraqitur në mënyrë hierarkike metodën Skinerian-e, kurse përmes intervsitave me mësimdhënës kam mbledhur qëndrimet e mësimdhënësve për cilësinë e zbatimit të modifikimit të sjelljeve të papërshtatshme të nxënësve në klasë. Në hulumtim përmes intervistës morën pjesë gjithsej 7 mësimdhënës dhe në fokus grup ishin 5 mësimshënë të shkollave fillore të komunës së Vushtrisë. Të dhënat e intervistave janë përpunuar përmes metodës cilësore të interpretimit fillestar dhe konkretizimit të temave.

Rezultaet tregojnë se, për menaxhimin e nxënësve me sjellje të papërshtatshme në shkolla janë një seri udhëzimesh për të ndihmuar në përmirësimin e sjelljeve dhe suksesit të nxënësve. Ato përfshijnë trajnime për mësimdhënës dhe prindër, krijimin e kushteve teknike të përshtatura për mësim, bashkëpunimin me palët e interesit, furnizimin me mjete të nevojshme dhe organizimin e hulumtimit për të vlerësuar dhe ndikuar në performancën e nxënësve. Këto rekomandime synojnë krijimin e mjedisit më të mirë mësimor dhe përmirësimin e sjelljeve të nxënësve në shkolla. Konsideroj se në të ardhmen, hulumtimi mund të zhvillohet në përmasa më të mëdha, duke përfshirë një numër më të madh të respodentëve, për të nxjerur edhe rezultate nga shkollat dhe komunta e tjera.

Fjalë kyçe: Sjellje, sjellje devijante, klasë, teknika e modifikimit, nxënës, mësimdhënës

**LEUNITA BAJRAMI**

**Tema****: Perceptimet e mësimdhënësve dhe praktikat mbi përdorimin e të nxënit përmes lojës gjatë klasëve të para**

**Komisioni:**

**Prof.Asoc.Dr. Majlinda Gjelaj, kryetare**

**Prof.Ass.Dr. Rozafa Ferizi-Shala, mentore**

**Prof.Ass.Dr. Ganimete Kulinxha, anëtare**

**ABSTRAKT**

Loja është aktiviteti kryesor në fëmijërinë e hershme duke përfshirë fëmijët deri në moshën 8 vjeçare. Meqë në periudhën parashkollore dominon loja si aktivitet i të nxënit dhe duke qenë se klasa e parë është një periudhë tranzicioni për nxënësit është e rëndësishme që kjo fazë t’ju bëhet sa më e lehtë në mënyrë që të ndihen mirë në shkollë dhe të gatshëm për të nxënë. Prandaj është me rëndësi që mësimdhënësit gjatë kësaj klase të bëjnë një ndërlidhje të natyrshme me eksperiencat paraprake të nxënësit, me fazën e parashkollorit e që ndër mënyrat më të mira është përfshirja e lojës për të nxënë si formë më e natyrshme e të nxënit.

Qëllimi i këtij hulumtimi është të identifikohet cilat janë perceptimet e mësimdhënësve mbi përdorimin e të nxënit përmes lojës gjatë klasëve të para dhe se si ata e praktikojnë të nxënit përmes lojës gjatë punës së tyre të përditshme me nxënës.

Ky hulumtim u realizua në 10 shkolla fillore të mesme të ulëta të Kosovës, duke përfshirë këto komuna: Prishtinën, Podujevën, Lipjanin, Skënderajin dhe Fushë Kosovën, ku fokusi ynë ishte në klasën e parë. Konkretisht janë përfshirë 15 mësimdhënës që japin mësim në klasët e para dhe janë shqyrtuar 210 plane ditore të mësimdhënësve që janë të përfshirë në studim, pra nga 2 planifikime ditore prej secilit mësimdhënës për secilën fushë kurrikulare.

Është një hulumtim cilësor, ku si instrumente për mbledhjen e të dhënave kanë qenë intervista gjysmë e strukturuar dhe analiza e dokumentacionit. Të dhënat janë analizuar duke përdorur metodën e analizës tematike dhe atë të përmbajtjes. Nëpërmes të dhënave të mbledhura, konkretisht nga analiza e të dhënave nga intervistat kemi marrë përgjigje pozitive sa i përket zbatimit të lojërave me qëllim të të nxënit të nxënësve edhe në planifikimet e tyre ditore po ashtu ka pasur lojëra të planifikuara megjithatë jo në të gjitha fushat kurrikulare njësoj.

**Fjalët kyçe:** *klasa e parë, lojërat, mësimdhënësit, perceptimet, praktikat, të nxënit.*

**QENDRESA THAQI**

**Tema: Praktikat e funksionimit të Këshillit të Prindërve në shkollë publike dhe private – Studim krahasues**

**Komisioni:**

**Prof..Dr.Naser Zabeli, kryetar**

**Prof.Ass.Dr. Rozafa Ferizi-Shala, mentore**

**Prof.Ass.Dr. Edona Berisha Kida, anëtare**

**ABSTRAKT**

Partneriteti shkollë-familje është një përgjegjësi e përbashkët dhe proces reciprok ku shkollat duhet të angazhojnë familjet në mënyra kuptimplota dhe të përshtatshme dhe familjet duhet të marrin iniciativën për të mbështetur në mënyrë aktive zhvillimin dhe mësimin e fëmijëve të tyre. Partneritetet janë thelbësore për të ndihmuar nxënësit të arrijnë potencialin e tyre maksimal dhe ndërkohë që përfshirja e prindërve ka qenë gjithmonë një gur themel i shkollave, nevojitet një njohje dhe mbështetje më e madhe e rëndësisë së këtyre përpjekjeve bashkëpunuese.

Rezultatet e këtij hulumtimi janë analizuar dhe interpretuar përmes analizës tematike. Hulumtimi tregoi se ekziston një dallim i madh mes funksionimit të Këshillit të Prindërve në shkollën publike dhe private. Në shkollën publike ky këshill ishte i konsoliduar dhe shumë aktiv duke sjellur dhe përmirësime të dukshme, kurse në shkollën private nuk ishte aktiv dhe udhëheqësi i shkollës e prindërit konsideronin përgjegjës palën tjetër duke rënë ndesh me qëndrimet e njëri-tjetrit. Përderisa në shkollën publike si shkak i mirëfunksionimit të zingjirit të strukturave drejtuese ishte krijuar një mjedis më i sigurtë dhe komod për mësimdhënie dhe mësimnxënie, në shkollën private rekomandohej ndërmarrje urgjente e hapave konkret për t’i funksionalizuar këto struktura.

Ky hulumtim është i bazuar në një numër relativisht të vogël të pjesëmarrësve dhe rezultatet e nxjerra nuk mund të gjeneralizohen sepse paraqesin në mënyrë të detajizuar praktikat aktuale të funksionimit të Këshillit të Prindërve të vetëm dy shkollave pjesëmarrëse në hulumtim. Të dhënat mund të përdoren për raste të ngjajshme ose për të filluar studime tjera mbi këtë fushë.

**Fjalët kyçe:** *Bashkëpunim, funksionim, Këshilli i Prindërve, shkollë.*

**MANJOLLA IBERHYSAJ- HAJRIZI**

**Tema: Planifikimi i skenarit dhe ndikimi në udhëheqjen e shkollës**

**Komisioni:**

**Prof.Asoc.Dr.Vlora Sylaj, kryetare**

**Prof.Ass.Dr. Rozafa Ferizi-Shala, mentore**

**Prof.Asoc.Dr. Ethem Çeku, anëtar**

**ABSTRAKT**

Planifikimi i skenarit është një formë e planifikimit strategjik që mund dhe duhet të zbatohet në shkolla. Ai përfshin angazhimin e të gjitha niveleve të drejtimit të shkollës dhe mësimdhënësve për të bashkëpunuar dhe identifikuar skenarë ose ngjarje të mundshme që mund të ndikojnë në shkollë në të ardhmen. Duke punuar së bashku për të identifikuar sinjalet ose treguesit që mund të ndodhë një ngjarje e parashikuar, shkollat mund të jenë më të përgatitura për t'iu përgjigjur dhe trajtuar këto situata.

Qëllimi i këtij studimi është të kuptojë procesin me të cilin një shkollë mund të zbatojë planifikimin e skenarit dhe ndikimi që ka kjo metodë planifikimi në udhëheqjen e shkollës. Metodologjia e hulumtimit është mikse. Janë zhvilluar 15 intervista me drejtorë nga shkollat Komunës së Prishtinë. Qëllimi i këtyre intervistave ishte mbledhja e të dhënave se si shkollat planifikojnë bazuar në skenare. (Cilat sisteme ekzistojnë aktualisht dhe si mund të përmirësohen ato, përfshirë edhe planifikimin në bazë të skenarëve?). Përmes pyetësorit janë mbledhur të dhënat nga 75 mësimdhënës të nivelit 1-5 duke përfshirë një moster reprezentative nga 5 mësimdhënës për secilën shkollës pjesëmarrëse për të parë perceptimet e mësimdhënësve se si shkollat e tyre po përdorin planifikimin e skenarit.

Të dhënat e mbledhura janë analizuar sipas mënyrave përkatëse. Të dhënat cilësore nga intervistat janë analizuar të dhënat dhe janë nxjerrë rezultate deskriptive, ndërsa për të dhënat sasiore si instrumente për mbledhjen e të dhënave janë shfrytëzuar pyetësorë të përpiluar në bazë të shkallës së Likerit duke përdorur paketën statistikore SPSS.

Hulumtimi tregoi se përdorimi i planifikimit të skenarëve duhet të vazhdoj të përdoret edhe pas tejkalimit të situatës së COVID-19 pasi që përdorimi i planifikimit të skenarëve po ndihmon shkollat që të planifikojnë për të ardhmën me përdorimin e kësaj metodologjie. Gjetjet e hulumtimit sugjerojnë që zvogëlimi i numrit të nxënësve brenda një klase, siç u punua gjatë kohës së COVID- 19 do të sjellte punë më efektive, rezultate më të larta dhe mundësi të barabarta. Ky hulumtim na jep arsye të fortë se përdorimi i planifikimit në bazë të skenareve e lehtëson menaxhimin e shkollës në situata emergjente si dhe lehtëson procesin e punës së mësimdhënësit gjatë këtyre situatave.

**Fjalët kyçe:** *Planifikimi i skenarit, indikator, udhëheqës, shkolla,*

**SHKELQESA MULAJ**

**Tema: ZBATIMI I DICIPLINËS POZITIVE NË KLASË DHE NDËRLIDHJA ME ARRITJET AKADEMIKE TË NXËNËSVE**

**Komisioni:**

**Prof. Asoc. Dr. Majlinda GJELAJ**

**Prof. Ass. Dr. Rozafa Ferizi- Shala**

**Prof. Ass. Dr. Albulena Meta- Macula**

**Abstrakt**

Menaxhimi i klasës shihet si një problem nga ana e mësimdhënësve dhe si i tillë vazhdimisht kërkohet të përmirësohet me anë të përdorimit të teknikave të ndryshme. Kështu mësimdhënësit janë në çdo kohë në kërkim të ndonjë teknike më efikase për përmirësimin e diciplinës në klasën e tyre. Duke i parë si jo shumë të suksesshme teknikat me anë të shpërblimeve dhe dënimeve për përmirësimin e sjelljeve, shumë studiues kohëve të fundit janë fokusuar në studimin e diciplinës pozitive dhe rëndësinë e zbatimit të saj, ndaj qëllimi i këtij studimi është të hulumtohet zbatimi i diciplinës pozitive në klasë si dhe ndërlidhja e saj me arrritjet akademike të nxënësve. Në këtë hulumtim kemi dy pyetje hulumtuese. Ky hulumtim do të realizohet sipas qasjes sasiore. Pjesëmarrës në këtë hulumtim janë 93 nxënës që mësojnë në shkollat fillore të Republikës së Kosovës. Për mbledhjen e të dhënave të nevojshme për këtë hulumtim do të përdoret pyetësori me pyetje të mbyllura. Pyetësori është i ndërtuar nga pjesa që përmban pyetjet demografike dhe pjesa që përmban pyetjet që kanë lidhje me temën. Për analizimin e të dhënave do të përdoret analiza sistematike me anë të së cilës do t` i nxjerrim të dhënat sesi zbatimi i diciplinës pozitive në klasë ka një rëndësi të madhe dhe cila është ndërlidhja e saj me arritjet akademike të nxënësve në mësim. Nga analiza e të dhënave pritet të identifikohet rëndësia e zbatimit të diciplinës pozitive në klasë si dhe ndërlidhja e saj me arritjet akademike të nxënësve.

***Fjalët kyçe:*** *diciplinë pozitive, zbatim, shkollë, arritje akademike, nxënës.*

**DERYA BRLAJOLLI**

**Tema: “Ndikimi i vet-hulumtimit në zhvillimin profesional të edukatoreve”**

**Komisioni**

**Prof. Asoc. Dr. Arlinda Beka-Mentore**

**Prof. Dr. Naser Zabeli-Kryetar**

**Prof. Ass. Dr. Rozafa Ferizi-Shala-Kryetare**

**ABSTRAKT**

Zhvillimi profesional i edukatoreve është shumë domosdoshme për të ofruar një edukim cilësor dhe në hap me kohën.  Trajnimet të ndryshme, bashkëpunimi ndërkolegial, mentorimi, vet- hulumtimi janë mënyrat më e zakonshme të zhvillimit profesional. Hulumtimet shkencore që trajtojnë tematika të ndryshme të fushës se edukimit janë efektive dhe me vlerë vetëm nëse ata shërbejnë në fushën e edukimit. Meqenëse edukatoret janë shkalla e parë të edukimit formal ata duhet të zhvillohen vazhdimisht për të ofruar një edukim cilësore tek fëmijet të cilat janë në vitet e para të shkollës dhe fazën mëtë rrëndësishme të tyre pra në fëmijërinë e hershme. Ky hulumtim është përgatitur me qëllim që të kuptojmë pikëpamjën e edukatoreve për hulumtimet shkencore dhe duke përdorur metodën hulumtim në veprim të kuptojmë se sa ndikon leximi i këtyre artikujve shkencore në zhvillimin profesional të edukatoreve. Për të kuptuar këtë do të përdorim qasjën kualitative të hulumtimit me 20 edukatore pjesëmarrës me të cilat do të kalojnë nga 3 faza të ndryshme të hulumtimit ku në fazën e parë do të kuptohët se si shohin atë hulumtimin dhe sa njohuri kanë për atë. Ndërsa në fazën e dytë ata do të lexojnë hulumtime me tematika të ndryshme të cilët do të caktohën nga vet edukatoret. Në fazën e tretë dhe e fundit pritët nga edukatoret që të tregojnë përvojën, se sa ka ndikuar leximi i artikujve me tematikat që ata caktuan dhe a mendojnë se atyre ka zhvilluar në aspektin profesional. Për analizën e të dhënave do të përdorët analiza tematike. Në këtë kontekst, hulumtimi synon të vetëdijësoj e edukatoret për rrëndësine e hulumtimit shkencore në ngrritjën e tyre profesionale.

***Fjalët kyçe****: zhvillimi profesional i edukatoreve,edukatore- hulumtues*

**JETON FAZLIU**

**Tema: “Rëndësia e hospitimit nga pedagogu në ngirtjen e Zhvillimit profesional të mësimdhënësve”**

**Komisioni**

**Prof. Asoc. Dr. Arlinda Beka-Mentore**

**Prof. Asoc. Dr. Majlinda Gjelaj -Kryetare**

**Prof. Ass. Dr. Gaqnimete Kulinxha-Anetare**

**Abstrakt**

Ndërsa sistemet arsimore vazhdojnë të zhvillohen dhe të përshtaten për të përmbushur nevojat e nxënësve, ka një fokus në rritje në zhvillimin profesional të mësimdhënësve. Kjo për shkak se efektiviteti i arsimit varet në masë të madhe nga cilësia e mësimdhënies dhe kjo cilësi varet shumë nga zhvillimi profesional i tyre. Qëllimi i këtij punimi është që të paraqesim rolin dhe rëndësinë e pedagogut që ka në ngritjen e zhvillimit profesional të mësimdhënsve. Nga paraqitja teorike pamë se pedagogu ka rol shumë të rëndësishëm në shkolla për të cilat e obligon ligji i pozitës që mban. Pra, me anë të këtij hulumtimi synojmë që të paraqesim se a kryejnë detyrat e obliguara pedagogët në shkollat e hulumtimit.

Metodologjia e aplikuar në hulumtim është metodologj cilësore apo kualitative ku hulumtimi është realizuar në gjithësej 5 shkolla të mesme të ulëta me lokacion në komunën e Prishtinës, ndërkaq që mostra e hulumtimit përbëhet nga 5 pedagogë gjithësej dhe 15 mësimdhënës. Instrumenti i përdorur për mbledhjen e të dhënave është intervista gjysëm të strukturuara, përkatësisht dy lloje të intervistave; njëra intervistë e cila është zhvilluar me pedagog dhe intervista tjetër e cila është zhvilluar me mësimdhënës. Gjetjet nga hulumtimi tregojnë se është evidente se praktika e hospitimeve ka një ndikim pozitiv në rritjen e kompetencave dhe aftësive të mësimdhënësve, duke i ndihmuar ata të jenë më të suksesshëm në rolin e tyre si edukatorë. Hospitimi ofron një mundësi unike për mësimdhënësit të shfrytëzojnë përvojën dhe njohuritë e kolegëve të tyre për të identifikuar dhe përdorur strategji dhe teknika mësimore më efikase. Në mënyrë specifike, pedagogëtqë janë pjesë e hospitimeve shprehin se roli i tyre është më shumë se thjesht të vizitojnë klasat e kolegëve. Gjetjet poashtu tregojnë se sensitiviteti ndaj kritikave është një pengesë e identifikuar nga shumica e pedagogëve. Kjo mund të ndikojë në mospranimin e këshillave dhe vështirësitë e mësimdhënësve për të përmirësuar praktikat e tyre mësimore.

***Fjalët kyçe:*** *Pedagog, Hospitim, Mësimdhënës.*